lees | © My Klaskamer - idees en gedagtes uit 'n juffrou se pen | Bladsy 4
Juffer	afrikaans	Graad 6, Graad 7, Grondslagfase, kompetisie, lees, vakansie	Lewer kommentaar
Is die kleingoed al verveeld en soek jy nog ‘n laaste geskenkie vir die Kerskous? Loer gerus na hierdie leeslyste vir verskeie storieboeke.
Stories vir Haasbekkies
Storiewerf se leeslyste
Leeslyste vir verskillende ouderdomsgroepe
Juffer	afrikaans	Ander, biologie, engels, kuns, lees, natuurwetenskap, supernova, tegnologie, tieners, vakansie, wetenskap	2 Kommentaar
Dis die einde van die jaar en die begin van ons sonskyn vakansie. Indien jy van nuuskierige navorsertjies weet, kan hierdie tydskrif dalk net die regte leesstof bied.
Supernova is ‘n engelse tydskrif – gemik op kinders van sowat 9 tot 14 jaar oud. Dit is ‘n kleurvolle tydskrif – gedruk op papier wat nie sommer sal frommel nie en behoort in leeshoekies en skoolbiblioteke te hou. Die twee uitgawes wat ek onder oë gehad het, bevat oulike inligtingstukkies oor omgewingsake (soos herwinning en klimaatsveranderinge), artikels oor die ruimte, strokiesprente, die kunste (bv. ballet en kunsbewegings) en biologie (bv. parasiete, simbiose). Dan is daar verskeie “maak jou eie” en “hoe om ‘n … te maak” inskrywings vir outjies wat graag dinge wil maak en boonop kan skole én leerders pryse in die kompetisies wen.
Gaan loer gerus na Supernova se webtuiste vir verdere besonderhede.
Juffer	afrikaans	lees, luister, storieman	8 Kommentaar
Die Storiemanboeke is terug! Storieman is ook op Storierak beskikbaar.
Julie 26, 2011
Juffer	afrikaans	Ander, lees, tuis, tuisonderwys, wiskunde	2 Kommentaar
Die Rots Reeks is ‘n program wat julle tuis kan volg om aandag aan lees en wiskunde te gee. Besoek gerus hulle webtuiste vir meer inligting.
Juffer	afrikaans	aanmoedig, beloon, lees, luister, motiveer, oefen	8 Kommentaar
Iemand het idees gevra om luierige lesers te motiveer om meer te lees. Vir lui lesers kan ‘n mens ‘n beloningskaart maak – ‘n basiese almanak-uitleg met groterige blokke (tik “kalender” by die bruin soekblokkie aan die regterkant in). Op Grondslagfasevlak kan boekies redelik vinnig gelees word. Maak ‘n kolletjie vir elke boek wat klaar gelees is – nadat julle ‘n paar begripsvragies gevra het – en besluit op ‘n prys. As die outjie byvoorbeeld 10 boekies gelees het, kry hy / sy ‘n plakkerboekie, ‘n mooi skryfblok of kan julle ‘n DVD huur.
Skryf kort notatjies vir die kosblik.
Plaas ‘n bestelling vir ‘n toebroodjie en skryf die bestanddele neer (as dit iets soos ham en tamatie bevat, kan jy die snye vooraf in bakkies bêre om die proses makliker te maak).
Webwerwe soos TwistyNoodle het inkleurprente waarby jy jou eie sinne en woorde kan tik en druk. Maak ‘n inkleurboekie vol sinne om “toevallig” te lees. As ‘n paar vriendinne sulke boeke saam stel, kan ‘n mens weekliks ‘n ander boekie maak en uitruil.
Bak en brou saam of besluit op ‘n ete. Gaan dan saam deur die koskaste en stel ‘n inkopielys saam. By die winkel kan die outjie die benodigdhede lees en tuis kan hy / sy die resep ‘n paar maal nagaan om seker te maak dat julle alles gebruik het en dat die stappe reg gevolg is.
Soek telefoonnommers in ‘n telefoongids op. Maak dit op die regte bladsy oop en vra vir hom / haar om ‘n oom of tannie se nommer op te soek. Julle kan dalk ‘n paar nommers in die huis se eie telefoonboekie nagaan – om “seker te maak dat alles nog reg is”.
Blaai deur foto-albums en lees sommer so saam-saam die byskrifte. Die inligting is relevant tot die outjie se familielewe en behoort hom / haar te interesseer.
‘n Koppie koffie of “hot chocolate” kan ‘n lekker verskoning wees om te lees terwyl die beker afkoel.
Gebruik ‘n wekkertjie soos ‘n egg timer om ‘n tyd af te meet waarin daar gelees word. As die outjie regtig teësinnig is, kan julle die wekker stel en saam lees. Maak beurte – een bladsy vir jou en een vir my.
Soek gerus na ou luister- en leesboekies in die biblioteek. Ladybird het soms sulke kombinasies Storieman is selfs nou op Storierak beskikbaar.
Maak julle eie storiekassette. Neem stories of gediggies op bandjies, die rekenaar of ‘n selfoon op. (Stuur gerus vir my. Ek luister graag!)
Gebruik selfs die lirieke van liedjies en neem die outjie op terwyl hy / sy sing – so op ‘n kamma Idols-manier.
Maak ‘n klein, spesiale leeshoekie met ‘n sagte kussing, ‘n leeslig en ‘n houer vir boeke. Die beste opsie sal altyd natuurlike lig (na aan ‘n venster) wees.
Sterkte met die res van die kwartaal!
Juffer	afrikaans	biblioteek, boeke, Dewey, lees, mediasentrum	Lewer kommentaar
Biblioteekweek is weer hier en duur van 22 tot 26 Maart.
Doen ‘n bietjie boek opvoeding, spreek die versorging van boeke aan en kyk na aspekte soos die “regte en verantwoordelikhede” van ‘n leser. Noem aspekte soos die Dewey-stelsel en verduidelik aan die outjies dat die boeke in afsonderlike groepe gepak word om navorsing te vergemaklik. Dalk kan die outjies in groepe verdeel en kaartjies maak om die verskillende Dewey-afdelings aan te dui. Dit kan ‘n lekker kleurvolle muur-collage word. Gebruik sommer swart veselpenne (koki’s), pastelle en helderkleurige voedselkleursel om die vaal syfers op te kikker.
Maak ook boekmerkies met die Dewey-stelsel daarop en versier dit met oulike inkleurprentjies. Dit kan sommer saam geneem word biblioteek toe en help met die kies van boeke.
Juffer	afrikaans	Boet en Saartjie, Goue Reeks, lees, leesreeks, Nasou, Nasou via Afrika	24 Kommentaar
Ek het al vergeet van die GOUE REEKS totdat iemand my weer daaraan herinner het. Die boeke is aanlyn beskikbaar.